Popłatki za wopłóčki při Klóšterskej wodźe wostanu dale stabilne
Wudwor (AK/SN). Zaměrowy zwjazk za wopłóčki Při Klóšterskej wodźe (AZV) zarjaduje so 2023 do Kamjenskeho zaměroweho zwjazka za pitnu wodu. Wšitke trěbne kroki za to zamołwići tuchwilu zwoprawdźeja. Tole podšmórny předsyda AZV Sebastian Hein na naprašowanje. „Přichod zaměroweho zwjazka Při Klóšterskej wodźe je z přistupom ke Kamjenskemu zwjazkej zaručeny. Tón wutwori za to swójske zjawne zarjadnišćo za AZV“, Hein rozłoži.
W septembrje chcychu wobydlerjow wo rozpušćenju AZV a jeho přerjadowanju do zaměroweho zwjazka za pitnu wodu informować. Tež lětne wotzamknjenje 2021 chcychu wobkrućić. Ale w septembrje žane posedźenje AZV přewjedli njejsu, tež w oktobrje žane njebudźe.
szl_Latn szl_Latn slv_Latn